VGI รับรางวัล “นักลงทุนสัมพันธ์ยอดเยี่ยม” เวที SET AWARDS 2022
VGI ได้รับรางวัล Best Investor Relations Award หรือนักลงทุนสัมพันธ์ยอดเยี่ยม จากเวที SET AWARDS 2022
VGI ได้รับรางวัล Best Investor Relations Award หรือนักลงทุนสัมพันธ์ยอดเยี่ยม จากเวที SET AWARDS 2022
31 ต.ค. 2565

บริษัท วีจีไอ จำกัด (มหาชน) หรือ VGI ผู้นำการตลาด Offline-to-Online (O2O) Marketing โซลูชั่นส์ บนแพลตฟอร์มธุรกิจที่หลากหลาย ได้รับรางวัลเกียรติยศ นักลงทุนสัมพันธ์ยอดเยี่ยม หรือ Best Investor Relations Award จากเวที SET AWARDS 2022 ที่จัดขึ้นโดยตลาดหลักทรัพย์แห่งประเทศไทย (SET) และวารสารการเงินการธนาคาร ซึ่งนับเป็นปีที่ 4 ที่บริษัทฯ ได้รับรางวัลในประเภท นักลงทุนสัมพันธ์ (Investor Relations Awards) ถือเป็นเครื่องการันตีถึงศักยภาพทีมงานในการบริหารงานด้านนักลงทุนสัมพันธ์ที่สามารถสร้างการยอมรับและความเชื่อมั่นแก่นักลงทุนได้อย่างดีเยี่ยมเสมอมา โดยมีคุณจิตเกษม หมู่มิ่ง ผู้อำนวยการใหญ่สายงานการเงิน เป็นตัวแทนบริษัทฯ ขึ้นรับมอบรางวัลแห่งความภาคภูมิใจในครั้งนี้
นอกจาก VGI นี้ยังให้ความสำคัญกับการลงทุนอย่างยั่งยืน (Sustainable Investment) และการลงทุนอย่างมีความรับผิดชอบ (Responsible Investment) โดยล่าสุด บริษัทฯได้รับคัดเลือกให้อยู่ในรายชื่อหุ้นยั่งยืน ประจำปี 2565 หรือ Thailand Sustainability Investment (THSI) ในกลุ่มบริการ (Services) ต่อเนื่องเป็นปีที่ 2 จากตลาดหลักทรัพย์แห่งประเทศไทย ซึ่งแสดงให้เห็นถึงความยึดมั่นในการดำเนินธุรกิจที่ให้ความสำคัญกับเรื่องของความอย่างยั่งยืน ภายใต้แนวคิดของการคำนึงถึงสิ่งแวดล้อม สังคม และบรรษัทภิบาล (Environmental, Social and Governance หรือ ESG) ตลอดจนนักลงทุนและผู้มีส่วนได้ส่วนเสียทุกภาคส่วน